GUM (veikals)
GUM, saīsinājums no Valsts universālais veikals krievu valodā (krievu: ГУМ / Государственный универсальный магазин) ir 19. gadsimta beigās uzcelts tirdzniecības komplekss Krievijas galvaspilsētā Maskavā. 1893. gadā krievu stilā celtās ēkas fasāde iziet uz Sarkano laukumu. Līdz 1921. gadam veikala nosaukums bija Augšējās Tirdzniecības rindas (krievu: Верхние Торговые ряды). Kompleksa arhitekts ir Aleksandrs Pomerancevs (Александр Никанорович Померанцев, 1849 — 1918).